Document ID: 32007R0444

KOMISIJAS REGULA (EK) Nr. 444/2007
(2007. gada 23. aprīlis),
ar ko groza Padomes Regulu (EK) Nr. 41/2007 attiecībā uz nozvejas limitiem siļķu krājumā I un II ICES zonā
EIROPAS KOPIENU KOMISIJA,
ņemot vērā Padomes 2006. gada 21. decembra Regulu (EK) Nr. 41/2007, ar ko nosaka 2007. gada zvejas iespējas un ar tām saistītos nosacījumus konkrētiem zivju krājumiem un zivju krājumu grupām, kas piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas ierobežojumi (1), un jo īpaši tās IB pielikumu,
tā kā:
(1)
Ar Regulu (EK) Nr. 41/2007 noteiktas 2007. gada zvejas iespējas un ar tām saistītie nosacījumi konkrētiem zivju krājumiem un zivju krājumu grupām, kas piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas ierobežojumi.
(2)
Pēc Kopienas un Fēru salu, Islandes, Norvēģijas un Krievijas Federācijas konsultācijām 2007. gada 18. janvārī tika panākta vienošanās par zvejas iespējām Atlantijas siļķu (nārsto pavasarī pie Norvēģijas krastiem) krājumā Atlantijas okeāna ziemeļaustrumu daļā. Kopējais nozvejas limits 2007. gadam ir noteikts 1 280 000 tonnu apmērā, kas pilnībā atbilst Starptautiskās Jūras pētniecības padomes (ICES) zinātniskajiem ieteikumiem. Minētā vienošanās jāievieš Kopienas tiesību aktos.
(3)
Tādēļ attiecīgi jāgroza Regula (EK) Nr. 41/2007,
IR PIEŅĒMUSI ŠO REGULU.
1. pants
Regulas (EK) Nr. 41/2007 IB pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 23. aprīlī

Labels: 11
6